સાબરમતી રિવરફ્રન્ટ ડેવલપમેન્ટ સાથે સંકળાયેલા ટોચના સૂત્રો વધુમાં કહે છે, ” રિવરફ્રન્ટની જગ્યા કોર્પોરેશનની હોઇ તંત્ર સ્વાભાવિકપણે રાજ્ય સરકાર પાસેથી નાણાંકીય સહાયની અપેક્ષા રાખે છે. રાજ્ય સરકારની નાણાંકીય સહાય મળ્યા બાદ કોર્પોરેશન આ પ્રોજેકટમાં આગળ વધવાનું છે. રાજ્ય સરકાર ઇચ્છે તો કોર્પોરેશનને ૧૦૦ ટકા નાણાકીય સહાય આપી શકે તેમ છે. જોકે એક્ઝિબિશન સેન્ટર રિવરફ્રન્ટનું નવલું નજરાણું બનશે તેમાં કોઇ બેમત નથી.”